สถานีอารีย์

สถานีอารีย์ ( อังกฤษ:  Ari Station, รหัส N5 ) เป็นสถานีรถไฟลอยฟ้า ในเส้นทาง รถไฟฟ้าเฉลิมพระเกียรติ 6 รอบพระชนมพรรษา (รถไฟฟ้าบีทีเอส) สายสุขุมวิท ยกระดับเหนือ ถนนพหลโยธิน  กรุงเทพมหานคร บริเวณสามแยก ซอยอารีย์ (ซอยพหลโยธิน 7)

ที่ตั้ง
ถนนพหลโยธิน บริเวณปากซอยพหลโยธิน 7 (ซอยอารีย์) ด้านทิศใต้ ใกล้ซอยพหลโยธิน 5 (ซอยราชครู) ในพื้นที่แขวงสามเสนใน  เขตพญาไท  กรุงเทพมหานคร

รูปแบบของสถานี
เป็นแบบมีชานชาลาอยู่ 2 ข้าง (side platform station) ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสาร และชานชาลา

ทางเข้า-ออก
จุดรวมพลอยู่ที่ทางออก 2 หน้าฮอนด้า อารีย์
 * 1 อาคารเอ็กซิม แบงก์, อาคารปิยวรรณ, ซอยพหลโยธิน 5 (ราชครู)
 * 2 SME Tower, ธนาคารทหารไทย สาขาสนามเป้า
 * 3 ป้ายรถประจำทางไปหมอชิต, สหกรณ์พระนคร, ซอยพหลโยธิน 7 (อารีย์) (บันไดเลื่อน)
 * 4 ลา วิลล่า, ป้ายรถประจำทางไปอนุสาวรีย์ชัยสมรภูมิ, อาคารไอ บี เอ็ม, ซอยพหลโยธิน 6 (บันไดเลื่อน)



สถานที่สำคัญใกล้เคียง

 * สำนักงานสรรพากรพื้นที่กรุงเทพมหานคร 3 (อาคารปิยวรรณ)
 * ธนาคารพัฒนาวิสาหกิจขนาดกลางและขนาดย่อมแห่งประเทศไทย SME Tower(อาคารพิริยพูลเดิม)
 * ธนาคารเพื่อการส่งออกและนำเข้าแห่งประเทศไทย
 * กองบัญชาการตำรวจตระเวนชายแดน
 * โรงพยาบาลประสานมิตร
 * สำนักงานเขตพญาไท
 * กรมสรรพากร
 * กระทรวงทรัพยากรธรรมชาติและสิ่งแวดล้อม และ สำนักงานคณะกรรมการสิ่งแวดล้อมแห่งชาติ
 * กรมประชาสัมพันธ์
 * กระทรวงการคลัง
 * สำนักงานการตรวจเงินแผ่นดิน
 * สำนักงบประมาณ
 * สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ
 * กองบัญชาการตำรวจตระเวนชายแดน


 * สหกรณ์พระนคร
 * อาคารปิยวรรณ
 * อาคารเอ็กซิม แบงก์
 * SME Tower
 * อาคารพหลโยธินเพลส
 * ศูนย์การค้า ลา วิลล่า พหลโยธิน และ วิลลามาร์เก็ต สาขาซอยอารีย์
 * อาคารไอ บี เอ็ม
 * อาคารชินวัตร 1
 * อาคารชินวัตร 2

เหตุการณ์สำคัญในอดีต
2 เมษายน 2548 เวลา 01.30 น. หลังจากที่รถไฟฟ้าปิดบริการไปแล้ว ได้เกิดเหตุรถซ่อมบำรุงรักษาชนท้ายรถเจียรางรถไฟฟ้า ที่รางรถไฟฟ้าบริเวณชั้น 3 ของสถานีอารีย์ ขณะที่รถทั้ง 2 ออกตรวจสอบสภาพและทำความสะอาดรางตลอดเส้นทางตามปกติมาตั้งแต่สถานีหมอชิต เหตุเกิดเนื่องจากรถซ่อมบำรุงรักษาที่ขับตามมากะระยะหยุดรถพลาด ทำให้มีพนักงานบาดเจ็บ 5 ราย